RĪGAS APKAIMJU ATTĪSTĪBAS KOMISIJA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rātslaukums 1, Rīgas, LV-1539, tālrunis: 6702120, e-pasts: [i.andersone@riga.lv](mailto:i.andersone@riga.lv)

**Sēdes protokols**

**Rīgā**

2022.gada 16.septembris Nr.26

Sēde tiek atklāta Plkst.09:00

(sēde notiek MS Teams vietnē)

**Sēdi vada:**

Rīgas apkaimju attīstības komisijas

priekšsēdētāja Inese Andersone

**Sēdi protokolē:**

Rīgas pilsētas Apkaimju iedzīvotāju centra

Apkaimju attīstības un sabiedrības integrācijas pārvaldes

Apkaimju attīstības nodaļas

galvenā referente

Laura Apkalne

**Sēdē piedalās komisijas locekļi:**

Rita Našeniece

Kaspars Spunde

Linda Ozola

Laima Geikina

Valdis Gavars

**Sēdē nepiedalās komisijas locekļi:**

Miroslavs Kodis

Justīne Panteļējeva

Juris Radzevičs

**Sēdē piedalās uzaicinātās personas**:

|  |  |
| --- | --- |
| Māris Jansons | Apkaimju alianses pārstāvis |
| Sarmīte Lesīte | SIA “Grupa93” projektu vadītāja, pilsētplānotāja |
| Zinta Miķelsone | Rīgas pilsētas Attīstības departamenta Pilsētvides attīstības pārvaldes Lokālplānojuma nodaļas vadītāja |
| Alija Turlaja | Rīgas domes deputāte |
| Inese Gusta | SIA “Merks” pārstāve |
| Linda Danefelde | Rīgas pilsētas Attīstības departamenta Stratēģiskās vadības pārvaldes vadītāja vietniece, Stratēģiskās plānošanas nodaļas vadītāja |
| Irbe Karule | Rīgas pilsētas Attīstības departamenta Pilsētvides attīstības pārvaldes Lokāļplānojumu un detālplānojumu nodaļas vadītāja vietniece |
| Ilona Stalidzāne | Rīgas domes Apkaimju iedzīvotāju centra Apkaimju attīstības un integrācijas pārvaldes priekšniece |
| Sandra Feldmane | Čiekurkalna apkaimes biedrība |

**Sēdes dienas kārtība:**

1. **Lokālplānojuma ierosinājums teritorijai Hipokrātu ielā 18;**
2. **Līdzdalības budžeta aktualitātes;**
3. **Apkaimju kopienu centra pilotprojekta darba grupa.**

I. Andersone - atklāj komisiju, iepazīstina ar dienas kārtība izskatāmiem jautājumiem. Dod vārdu Z. Miķelsonei iepazīstināt ar lokālplānojuma ierosinājumu.

**1.§**

**Lokālplānojuma ierosinājums Hipokrātu ielā 18**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Z. Miķelsone, S. Lesīte, K. Spunde, A. Turlaja, I. Gusta, L. Danefelde,

M. Jansons, I. Karule, I. Andersone

Z. Miķelsone iesāk un S. Lesīte - turpina klātesošos iepazīstināt ar ierosinātā lokālplānojumu risinājumiem teritorijai Mežciema apkaimē, Hipokrāta ielā 18. Informē, ka lokālplānojuma izstrādes mērķis ir grozīt RTP 2006.-2018.g., nodrošinot priekšnoteikumus teritorijas ilgspējīgai, tehniski un ekonomiski pamatotai izmantošanai – daudzdzīvokļu dzīvojamo māju apbūvei, atbilstošas infrastruktūras izveidei un teritorijas labiekārtošanai.

Sākas diskusijas.

K. Spunde – jautā, vai komisijā piedalās Mežciema apkaimes biedrības pārstāvis?

I. Andersone – neapstiprina Mežciema apkaimes biedrības pārstāvja klātbūtni.

A. Turlaja – jautā, vai teritorijas apbūves procesā netiks ierobežota publiska pieejamība Dreiliņupītei? Lūdz skaidrojumu par plānotiem risinājumiem.

S. Lesīte, I. Gusta – sniedz atbildi par lokālplānojuma risinājumiem.

K. Spunde – jautā, vai attīstāmo teritoriju plānots ierobežot ar žogu?

I. Gusta – atbild apstiprinoši. Skaidro iemeslus.

K. Spunde – ierosina atteikties no īpašumu iežogošanas pilsētā. Lūdz Pilsētas Attīstības departamenta speciālista viedokli šajā jautājumā.

Z. Miķelsone – sniedz atbildi. Informē, šī lokālplānojuma ietvaros tiks vērtēts arī žoga

jautājums.

K. Spunde, A.Turlaja – ierosina metāla žogu aizstāt ar stādījumiem.

L. Danefelde – piekrīt ierosinājumam. Min piemērus, kuros teritorijas iežogošanai

izmantoti krūmu stādījumi. Uzskata par lielisku risinājumu publiskās ārtelpas

izmantošanai.

M. Jansons – izsaka atbalstu lokālplanojumā paredzēt nosacījumus nelikt žogu

publiskajā ārtelpā.

A. Turlaja – jautā, kāds ir plānotais autostāvvietu skaits, to izvietojums, aizpildījums?

S. Lesīte, I. Gusta – sniedz atbildi, ka autostāvvietu aizpildījums ir liels, skaidro

nosacījumus.

Z. Miķelsone – informē, ka darbu uzdevumā ir noteiktas prasības auto stāvlaukumu

apzaļumošanai, bet netiek regulēts to daudzums. Šis jautājums tiks skatīts

lokālplānojuma ietvaros.

I. Karule – papildina teikto, ka lokālplānojuma darbu uzdevumā ir noteikts sabalansēt

autostāvlaukumu teritorijas ar kopējo labiekārtojumu.

I. Andersone – jautā, kā minētās teritorijas apbūve ietekmēs piekļuvi meža teritorijai,

kā tiks plānota gājēju plūsma?

Z. Miķelsone – atbild, ka šī jautājuma risinājumi ietverti lokālplānojuma darbu

uzdevumā un tiks vērtēti.

I. Andersone – noslēguma lūdz lokālplānojuma izstrādātājiem un pasūtītājiem ņemt

vērā komisijā izteiktos priekšlikumus un paredzēt optimālākos risinājumus.

Aicina pievērsties sēdes kārtības otram jautājumam.

**2.§**

**Līdzdalības budžeta aktualitātes**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Stalidzāne, R. Našeniece, I. Andersone, A. Turlaja

I. Stalidzāne – sniedz ieskatu 2022.gada Līdzdalības budžeta norises procesos.

Informē, ka novērtēšanas komisija ir beigusi darbu pieņemot gala lēmumu:

* Kopumā tika iesniegti 35 projekti;
* Balsošanai nodoti 25 projekti;
* 5 projektiem veiktas izmaiņas;
* 5 – noraidīti.

Sākas diskusija.

A. Turlaja – ierosina nedēļu pirms balsošanas nosūtīt informatīvu vēstuli

iesniedzējiem, kuru projekti tika apstiprināti, un atgādināt par balsojuma

sākšanos.

I. Stalidzāne – atbalsta izteikto priekšlikumu. Papildus informē, ka Apkaimju

iedzīvotāju centra Komunikācijas pārvalde plāno oktobrī rīkot izvērstu

informatīvo kampaņu, kuras ietvaros ir paredzēta plašas saziņas līdzekļu (radio, interneta vietnes, plakāti bibliotēkās, kultūras centros) iesaiste iedzīvotāju informēšanai par notiekošo Līdzdalības budžeta konkursa balsojumu.

Turpinājumā iepazīstina ar īstenojamiem projektiem, norisi un problēmām.

A. Turlaja – lūdz sniegt plašāku informāciju par projektiem, kuri ir beigu etapā.

I. Stalidzāne – informē, ka beigu etapā ir 3 projekti:

* Dārziņu apkaimē, atpūtas zona ar četrām rekreācijas vietām Daugavas malā (plānota izpilde 24.10.2022.);
* Jaunciema kultūras pirts;
* Zasulauka manufaktūras parks.

A. Turlaja – vaicā, vai ir paredzēta pabeigto projektu atklāšanas pasākumi?

I. Stalidzāne – informē, ka Jaunciema apkaimes biedrība ir iesniegusi projekta

pieteikumu apkaimju iniciatīvas konkursā, kura ietvaros tiek plānota

Jaunciema kultūras pirts atklāšana.

I. Andersone – ierosina Apkaimju iedzīvotāju centram uz atklāšanas pasākumu

uzaicināt Rīgas Apkaimju attīstības komisijas deputātus.

Jautā – kā virzās jautājums Apkaimju iedzīvotāju centram ar ieceru īstenošanu

saistībā ar mazajiem uzlabojumiem apkaimēs?

I. Stalidzāne – informē, ka iniciatīvas ir apzinātas, apkopotas un sarindotas prioritārā

secībā. Izstrādāts vienots dizains mazo labiekārtojumu elementiem.

Realizēšanu kavē iepirkuma procedūra. Pirmie labiekārtojumi tiks īstenoti

2023.gada pavasarī.

I. Andersone – ierosina izskatīt iespēju mazo labiekārtojumu sarakstā ietvert

apstādījumu teritoriju sakārtošanu, paredzot gājēju iestaigāto taku legalizēšanu

- segumu izbūvi (grants u.tml.).

R. Našeniece – jautā, kāds iemesls nerealizējamajam projektam un vai ir kādi

risinājumi tā īstenošanai.

I. Stalidzāne – informē, ka netiek realizēts Ģertrūdes baznīcas apļa projekts. Šobrīd

Rīgas domes Satiksmes departamenta speciālisti sadarbībā ar Centra apkaimes

biedrību strādā pie iespējamiem risinājumiem.

**3.§**

**Apkaimju kopienu centra pilotprojekta darba grupa**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I. Stalidzāne, R. Našeniece, I. Andersone, A. Turlaja

I. Andersone – informē, ka Memorandu padomē tika nolemts atbalstīt Rīgas apkaimju

alianses ierosinājums pilotprojektam Apkaimju kopienu centru izveidei. Dod

vārdu I. Stalidzānei.

I. Stalidzāne – sniedz ieskatu Apkaimju kopienu centru izveides pilotprojekta norises

procesos, iespējamiem risinājumiem.

I. Andersone – ierosina smelties pieredzi citās pašvaldībās līdzīgu projektu

īstenošanā.

I. Stalidzāne – atbalsta ierosinājumu, pabilstot, ka šajā jomā tiek strādāts. Ir

apzinātas pašvaldības līdzīgu projektu īstenošanā. Informē, ka gūtā pieredze

tiks ņemta vērā, izstrādājot pilotprojekta īstenošanas koncepciju.

I. Andersone – ierosina pilotprojekta ietvaros paredzēt Apkaimju kopienu centrus

abos Daugavas krastos.

Jautā, kad varētu būt zināmi izvēlētie pašvaldības īpašumi, kuri

pretendētu uz Apkaimju kopienu centriem?

I. Stalidzāne – informē, ka precīzāka informācija varētu būt šī gada novembra beigās

– decembra sākumā.

K. Spunde – jautā, kāds varētu būt pilotprojekta īstenošanas termiņš?

I. Stalidzāne – atbild, ka, ja nākama gada budžetā tiks piešķirti nepieciešamie finanšu

Līdzekļi tad pilotprojektu īstenošanu varētu uzsākt 2023.gadā.

Noslēguma diskusijā tiek aktualizēts jautājums par suņu pastaigu laukumu nepieciešamību pilsētā. Lai uzsāktu šī jautājuma risināšanu nepieciešams:

1. Noteikt atbildīgo institūciju;
2. Sakārtot nodevas iekasēšanas mehānismu;
3. Kartēšana (nosakot potenciālās suņu pastaigu laukumus);
4. Finansēšana.

Komisija slēgta – Plkst. 10:30

Komisijas priekšsēdētāja I. Andersone